Sjötta starfsár Sjávarútvegsskóla Háskóla S. Þ. Í morgun hófst kennsla við Sjávarútvegsskóla Háskóla Sameinuðu þjóðanna í sjötta sinn . Að þessu sinni stunda 22 nemendur frá 15 löndum nám við skólann og er það stærsti hópurinn til þessa , en 19 nemendur voru við skólann á síðasta skólaári . Hafrannsóknastofnunin hefur veg og vanda af rekstri skólans í samvinnu við Rf , Háskóla Íslands , Háskólann á Akureyri o.fl. aðila . Skólinn er starfræktur samkvæmt sérstöku samkomulagi við Háskóla Sameinuðu þjóðanna og er fjármögnun hans að mestu leyti hluti af framlögum Íslands til þróunaraðstoðar . Skólinn veitir 6 mánaða starfsfræðslu fyrir sérfræðinga og fagfólk frá þróunarlöndunum og lýðveldum fyrrum Sovétríkjanna og er háskólamenntun og einhver starfsreynsla skilyrði fyrir skólavist . Skólaárið stendur frá byrjun september til loka febrúar